**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

 **КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2023-жылдын 21-ноябры № 22-9-5 Майлуу-Суу шаары**

**Майлуу-Суу шаардык кеңешинин туруктуу комиссияларынын курамына өзгөртүү киргизүү жөнүндө**

 Кыргыз Республикасынын 20.10.2021-ж. “Жергиликтүү мамлекеттик администрация жана жергиликтүү өз алдынча башкаруу органдары жөнүндөгү” № 123 Мыйзамынын 36-беренесинин 2, 5 пункттарына, Майлуу-Суу шаардык кеңешинин регламентинин 7-главасынын 7.5 жана 7.11 пунктарына ылайык, шаардык кеңештин “Ыйман-Нуру” фракциясынын маалыматын жана депутаттардын сунуштарын эске алып, Майлуу-Суу шаардык кеңештин ІⅩ чакырылышынын кезексиз ⅩⅩІІ- сессиясы

**ТОКТОМ КЫЛАТ:**

1. Майлуу-Суу шаардык кеңешинин “Ыйман-Нуру” фракциясынын лидери А.Сагындыковтун маалыматы жана депутаттардын сунуштары эске алынсын.
2. Майлуу-Суу шаардык кеңешинин бюджет, каражат жана инвестицияларды тартуу боюнча туруктуу комиссиясынын курамына “Ыйман-Нуру” фракциясынын депутаты **А.Н.Сагындыков** бекитилсин, өнөр-жай, транспорт, коммуналдык чарба, энергетика, курулуш жана соода-сатык боюнча туруктуу комиссиясынын курамына “Ыйман-Нуру” фракциясынын депутаттары **У.Ы.Токтоназаров жана М.А.Борбуев** бекитилсин.
3. Бул токтомдун аткарылышы шаардык кеңештин аппаратына тапшырылсын.
4. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн.
5. Бул токтомдун аткарылышын контролдоо шаардык кеңештин өнөр-жай, транспорт, коммуналдык чарба, энергетика, курулуш жана соода-сатык боюнча туруктуу комиссиясына тапшырылсын.

 **Шаардык кеңештин төрагасы Н.Бостонов**